Gunnar Hermansen

Gunnar Hermansen (født 7. juni 1914 i Aker, død 22. september 1998) var en norsk kombinertløper og langrennsløper. Han ble norgesmester på 17 km langrenn og i kombinert (med kongepokal) i NM i 1939. I 1947 ble han nummer 3 i kombinert i Svenska Skidspelen i Sundsvall. Under VM i Lahtis i 1938 ble han nummer 17 i kombinert.Hermann Hansen, Knut Sveen: VM på ski '97 Trondheim. Adresseavisens Forlag, Trondheim 1996. ISBN 82-7164-044-5 (s. 59, digitalisert av Nasjonalbiblioteket)

Hermansen vant Birkebeinerrennet i 1947 og 1950, og turrennet Vidarløpet i Oslo i 1947, 1948 og 1950. Han var født og oppvokst på gårdsbruket Liggeren i NordmarkaTrygve Christensen: Marka og krigen - Oslomarka 1940-1945. Eget forlag, Oslo 1993. ISBN 82-992916-0-7 (s. 106, digitalisert av Nasjonalbiblioteket) og representerte som aktiv Nordmarkens IF og Nydalens SK. Under NM i Oslo i 1958 var han løypesjef.Da Nydalen arrangerte NM på ski fra Ullevaal Stadion  (3. mai 2010, besøkt 3. november 2013) Han var motstandsmann under 2. verdenskrig og var vaktmann for Milorgs radiostasjon Kari i Oslomarka i 1943–45.

 Referanser 

 Kilder 
 Erling Ranheim (red.): Norske skiløpere - Skihistorisk oppslagsverk i 5 bind - Østlandet Sør. Skiforlaget - Erling Ranheim, Oslo 1956 (s. 358 og 650, digitalisert av Nasjonalbiblioteket)

Kategori:Norske kombinertløpere
Kategori:Norgesmestere i kombinert
Kategori:Norske langrennsløpere
Kategori:Norgesmestere i langrenn
Kategori:Kongepokalvinnere i skiidrett
Kategori:Langrennsløpere tilknyttet Birkebeinerrennet
Kategori:Personer fra Oslo